## Perspektivikus ábrázolás

A sellők a víz alól nézik az embereket („Mintha hatalmas békák volnának”).

A perspektívában szerkesztett ábráknál a szemből látás, rálátás, az alulról látás szempontjából háromféle változatot különböztetünk meg. A nézőpont magassága határozza meg az elkészült kép jellegét, így normál-,  madár-, és békaperspektívát különböztetünk meg.

A perspektivikus ábrázolást a szöveges leírásokban is megtaláljuk.

Alakítsunk ki háromfős csoportokat! Jelöljünk ki jól ismert színhelyeket (az iskola épületében, udvarán, a településen) A csoport tagjai írjanak minél több részletet tartalmazó leírást a helyszínről normál-, madár-, és békaperspektívában!

Békaperspektíva átvitt értelmezése: A dolgoknak, helyzeteknek, viszonyoknak alacsony szempontú, kicsinyes megítélése; szűk látókör.